


[image: ]   

  
Αρκαλοχώρι, 14/ 07 /2026
Προς: ΜΜΕ
ΔΕΛΤΙΟ ΤΥΠΟΥ

Η Μικτή Χορωδία των Δήμων Μινώα Πεδιάδας και Αρχανών Αστερουσίων παρουσιάζει τους «Ελεύθερους Πολιορκημένους»

Ο Δήμος Μινώα Πεδιάδας προσκαλεί το κοινό σε τρεις ξεχωριστές μουσικοθεατρικές παραστάσεις με τίτλο «Ελεύθεροι Πολιορκημένοι», που θα παρουσιάσουν η Μικτή Χορωδία των Δήμων Μινώα Πεδιάδας και Αρχανών Αστερουσίων, σε συνεργασία με το Θεατρικό Εργαστήρι του Δήμου Αρχανών Αστερουσίων.Μέσα από τη σύμπραξη χορωδίας και θεατρικής ομάδας, το κοινό θα έχει την ευκαιρία να παρακολουθήσει μια συγκινητική παράσταση που συνδυάζει μουσική, λόγο και σκηνική έκφραση,

Οι παραστάσεις θα πραγματοποιηθούν:

· Τη Δευτέρα 20 Ιουλίου 2026, στις 21:00, στο Θεατράκι Αποστόλων
· Τη Δευτέρα 27 Ιουλίου 2026, στις 21:00, στο Θεατράκι της Πλατείας Δημαρχείου Αρκαλοχωρίου
· Τη Δευτέρα 3 Αυγούστου 2026, στις 21:00, στην Κεντρική Πλατεία Θραψανού.

Η παράσταση «Ελεύθεροι Πολιορκημένοι» αποτελεί σπουδή πάνω στο έργο του Διονυσίου Σολωμού. Διακόσια χρόνια μετά την Έξοδο του Μεσολογγίου, η φωνή του Σολωμού παραμένει ζωντανή. Μέσα από τη μουσική και τον ποιητικό λόγο των Ελεύθερων Πολιορκημένων του Διονυσίου Σολωμού, η παράσταση ανακαλεί τη μνήμη, την πίστη και το διαρκές αίτημα της ελευθερίας.

Την παράσταση παρουσιάζουν οι Μικτές Χορωδίες των Δήμων Μινώα Πεδιάδας και Αρχανών Αστερουσίων, υπό τη διεύθυνση της Αργυρώς Ρέππα, σε συνεργασία με το Θεατρικό Εργαστήρι του Δήμου Αρχανών Αστερουσίων και τη σκηνοθετική επιμέλεια του Πέτρου Μαυροματίδη.

Η είσοδος είναι ελεύθερη για το κοινό.


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

